हमारे देश की जनसंख्या का लगभग 40 प्रतिशत बच्चे हैं, जिसमें 1 करोड़ 60 लाख से अधिक बच्चे श्रमिक हैं और श्रमिक बल का 5 प्रतिशत है। भारतीय जनगणना की परिभाषा के अनुसार- एक बाल श्रमिक वह है जो दिन का बड़ा हिस्सा काम करने में लगाता है और 14 वर्ष से कम आयु का होता है। हमारे देश में बाल मजदूरी एक विकट समस्या है जिसका समाधान अभी तक नहीं हो सका है। गरीबी में पल रहे बच्चों की आंखों में सपने पलने से पहले कंधों पर जिम्मेदारियों का बोझ आ जाता है। उत्तर प्रदेश दूसरा ऐसा राज्य है जहां सर्वाधिक बाल श्रमिक है। परिवार के साथ जुडे बाल श्रमिक औसतन 7 घण्टे कार्य करते है जबकि किराये के बाल श्रमिक औसतन 8-9 घण्टे प्रतिदिन कार्य करते है। वर्तमान की अपेक्षा अगर हम अतीत में देखे तो पायेगें कि पहले बच्चे आज की तुलना में कहीं अधिक स्वतंत्र थेे, क्योंकि उनपर आधुनिकता का, विज्ञान का और प्रतिस्पद्र्वा का दवाब काफी कम था। उनके जीवन में विषमताएं कम थीं और रचनात्मकता का खुला आकाश ज्यादा।